La oka Lingva Festivalo en Moskvo
#000000
La 15an da decembro 2013, dimanĉe, okazis la 8a Moskva Lingva Festivalo, ĉiujare organizata de la Moskva Esperanto-Asocio MASI kunlabore kun junaj lingvistoj el la ĉefurbaj altlernejoj. Ĉi-foje nia organiza partnero estis la Instituto pri lingvistiko de la Ruslanda ŝtata sociscienca universitato (RGGU), kaj la festivalo pasis en la ĉefa konstruaĵo de RGGU, en la centro de Moskvo.
#000001
La strukturo de la programo estas bone konata de ĉiuj klasikstilaj ruslandaj lingvaj festivaloj: Malfermo kun la parado de la prelegontoj, la Kerno, konsistanta el la 7 blokoj de la 40-minutaj programeroj (po 20-25 en unu bloko), la Fermo kun koncerto kaj enmanigo de la diplomoj. Antaŭ du jaroj ni decidis proponi al la publiko ne pli ol 100 programerojn en la kerna parto de la festivalo. En tiu ĉi jaro la 100 ofertoj disdividiĝis jene: 66 prilingvaj lecionoj, 20 prelegoj (ĉefe prilingvistikaj kaj iom da kulturologiaj) kaj 14 praktikaĵoj (ekzemple, “Kiel superi psikologian baron, parolante fremdlingve kun eksterlandano”, “Internacia komitato de la Ruĝa Kruco serĉas poliglotojn”, leksikaj ludoj en fremdaj lingvoj).
#000002
En la prezentado de la ukraina lingvo
#000003
Kiel ĉiam en moskvaj festivaloj, dum la komunaj aranĝoj de la scenejo multfoje estis menciita Esperanto, samkiel en la papera programo, kiun havis ĉiu vizitinto, samkiel en la afiŝoj, disvastigitaj en moskvaj universitatoj, samkiel, kompreneble, en la festivala retejo kaj multaj aliaj retejoj, kiujn prizorgas nia organiza teamo. Ĉi-jare ni uzis la hazardan koincidon de la datoj por emfazi pri la Zamenhof-naskiĝtago. Krom la kutimaj prezentadoj de la lingvo Esperanto (ĉi-foje estis tri) okazis Esperanto-gastejo, dediĉita al la Tago de Esperanta Libro, kiun gvidis Nikolao Gudskov. Bonŝance ĝuste tiun ĉi festivalon decidis sperti Aleksandro Melnikov la sola en Ruslando doktoriĝinto pro interlingvistika temo. D-ro Melnikov proponis al la publiko la prelegon “Kiel la artefarita lingvo naskis la naturan kvazaŭetnon”. Menciindas ankaŭ la prelego de Larisa Dmitrijeva “La angla kaj Esperanto kiel internaciaj helplingvoj”, kiun ŝi faris en la angla. En la vestiblo la atenton de gastoj allogis la du belaj fotoekspozicioj “Mia vorto”, kompilitaj el la portretoj de esperantistoj el multaj landoj.
#000004
Chiam estas plezuro al mi legi pri la Lingva Festivalo en Moskvo. Dankon pro via artikolo kiu donas kelkajn detalojn pri diversaj partoj de la festivalo!
#000010
Estus interese paroli inter la organizantoj de Lingvaj Festivaloj en Moskvo, en Rusio kaj tra la tuta mondo por intershanghi ideojn pri kiamaniere “esperantistigi” pli da cheestantoj de la festivaloj, post la festivaloj.
#000012
Mi pensas, ke eble Aleksandr Blinov estas granda spertulo tiurilate pro la agado kiun li faris dum la unuaj dek jaroj de la Lingva Festivalo de Cheboksari.
#000013
En Chinio, la kvanto da homoj kiuj komencis lerni Esperanton POST Lingva Festivalo kaj PRO la Lingva Festivalo estis multmultoble pli ol per monatoj kaj jaroj de tradicia varbardo. Kaj chio chi ofte sen ech unu kuprero de la monkesto de la Esperanto-Movado.
#000014
Estis tiaj fulmokursoj de la laboro de geedzoj Noulin tie tiam kiu fakte faris la bazan sistemon de la unuaj Lingvaj Festivaloj (siavice tiaj kursoj iel devenas de la provlecionoj de Andreo Cseh, kaj ankau estis inspirita de la laboro de Jozefo Horvath en Hungario).
#000016
Resume, koncerne lokajn movadojn, la Lingva Festivalo estas unu el la plej bonaj metodoj altiri amaskomunikilojn kaj homojn al Esperanto.
#000017
Jes, Berto. La respondo estas en la komenco de la artikolo: “Moskva Esperanto-Asocio MASI kunlabore kun junaj lingvistoj el la ĉefurbaj altlernejoj. Ĉi-foje nia organiza partnero estis la Instituto pri lingvistiko de la Ruslanda ŝtata sociscienca universitato (RGGU)”. Ankaux en aliaj rusiaj urboj (Ĉeboksari, Uljanovsk, Volgograd, St-Peterburg ka) la LF estas organizataj de esperantistoj.
#000019